stanford-oval/wikipedia huggingface dataset:
Krista Laurila

Krista Laurila (s. 29. kesäkuuta 1974 Hyvinkää) on suomalainen pesäpalloilija. Laurila edusti Pesäpallon SM-sarjassa ja Superpesiksessä Hyvinkään Tahkoa, Siilinjärven Pesistä, Mansen Pesäpalloa, Vihdin Palloa, Porin Pesäkarhuja ja Lapuan Virkiää. Laurila savutti yhden SM-kullan kaudella 1998, kaksi SM-hopeaa kaudella 1994 ja kaudella 1995 ja kolme SM-pronssia kaudella 1999, kaudella 2001 ja kaudella 2002. Kaudella 1994 Laurila valittiin Vuoden pesäpalloilijaksi, hän voitti Superpesiksen kärkilyöntikuningattaruuden 156:lla kärkilyöntipisteellä ja voitti Kultaisen mailan. Hän pelasi yhdeksän Itä-Länsi-ottelua vuosina 1994-1997 ja 1999-2003. Hän pelasi pääsarjatasolla 327 runkosarjan ottelua. Näissä hän löi 55 kunnaria ja 475 tavallista juoksua, toi 368 juoksua ja keräsi 1 865 kärkilyöntipistettä. Hän pelasi 32 ylemmän loppusarjan ottelua. Näissä hän loi kolme kunnaria ja 41 tavallista juoksua, toi 17 juoksua ja keräsi 172 kärkilyöntipistettä. Hän pelasi seitsemän alemman loppusarjan ottelua. Näissä hän löi kolme tavallista juoksua, toi seitsemän juoksua ja keräsi 54 kärkilyöntipistettä.
Krista Kelly

Krista Kelly (s. 18. kesäkuuta 1977) on kanadalainen malli. Hän oli Playboy-lehden huhtikuun 2004 Playmate of the Month.
Krista Kelly on syntynyt Torontossa, Ontariossa vuonna 1977. Hän on kertonut olleensa  poikatyttö ja hyvin urheilullinen.
Kellyltä löytyy saksalaisia, ranskalaisia, alkuperäisamerikkalaisia ja newfoundlandilaisia sukujuuria. Hän ihailee Shania Twainia, johon hänen ulkonäköään on verrattu, ja on kiinnostunut syöpätutkimuksesta.
Kozhikode

| Kozhikode (കോഴിക്കോട്) Kalikut |
| --- | --- |
 Mavoor Road -kadun linja-autopysäkki Kozhikodessa.
 Kozhikode
 Koordinaatit: 11°15′0″N, 75°46′12″E 
Valtio:  Intia
Osavaltio:  Kerala
Väkiluku (2011):  432 097
 – Metropolialue:  2 030 519
 
 kozhikode.nic.in 
Infobox OKVirheellinen NIMI-arvo: 
Kozhikode eli Kalikut (malajalamiksi കോഴിക്കോട്, Kōḻikkōṭŭ) on Intian Keralan osavaltion kolmanneksi suurin kaupunki. Se sijaitsee Intian lounaisosassa Intian valtameren rannalla. Vuoden 2011 väestönlaskennan mukaan kaupungissa asui 432 097 asukasta ja sen metropolialueella 2 030 519 asukasta. Kozhikode tunnetaan paikkana, jossa Vasco da Gama nousi maihin vuonna 1498 ensimmäisenä eurooppalaisena.
Kozhikode on kahden tuhannen vuoden ajan ollut tärkeä kauppasatama. Siellä kävivät aikoinaan Punaiseltamereltä ja Persianlahdelta kauppiaat, jotka hakivat riisiä, kookospähkinöitä, mausteita, santelipuuta ja tiikkiä. Alueella oli aikoinaan puuvillateollisuutta, mutta se on nyttemmin hiipunut.
Aiheesta muualla

Kuvia tai muita tiedostoja aiheesta Kozhikode Wikimedia Commonsissa
Krista Niiranen

| Krista Niiranen> Henkilötiedot |
| --- | --- |
Syntynyt: 10. marraskuuta 1993 (ikä 30)
Uran tiedot
Seura:  Liperin Hiihtoseura
Laji:  maastohiihto
Maailmancup
Kaudet:  2013–2015
Paras sijoitus:  49
 Tietolaatikko päivitetty 12. marraskuuta 2018 
Krista Niiranen (s. 10. marraskuuta 1993) on suomalainen uransa lopettanut maastohiihtäjä. Hän edusti Liperin Hiihtoseuraa.
Niiranen hiihti ensimmäisen kilpailunsa maailmancupissa 10. maaliskuuta 2013 Lahdessa ollen kymmenen kilometrin perinteisen hiihtotavan kisassa 65:s. Niirasen paras saavutus maailmancupissa on 49. sija samassa paikassa ja samalla matkalla 8. maaliskuuta 2015.
Skandinavia Cupissa Niiranen on ollut parhaimmillaan 18:s Otepäässä perinteisen hiihtotavan sprintissä 22. helmikuuta 2014.
Niiranen kilpaili alle 20-vuotiaiden MM-kilpailuissa Liberecissä 2013, jossa hän oli mukana kahdeksannelle sijalle tulleessa viestijoukkueessa. Henkilökohtaisilla matkoilla Niiranen oli parhaimmillaan 15:s perinteisen hiihtotavan sprintissä. Universiadeissa 2013 Niiranen oli parhaimmillaan viides perinteisen hiihtotavan sprintissä.
SM-kilpailuissa Niirasen paras henkilökohtainen sijoitus on kahdeksas perinteisen hiihtotavan sprintissä Jämillä 2015.
Suunnistuksessa Niiranen edustaa Kalevan Rastia.
Niiranen opiskelee Lapin yliopistossa oikeustiedettä.
Coloring Book

| Coloring Book Chance the Rapper |
| --- | --- | --- |

Mixtapen tiedot
 Äänitetty : 2015–2016
 Julkaistu: 13. toukokuuta 2016
 Formaatti: LP, digitaalinen, CD
 Tuottaja(t): Brasstracks, CBMIX, Cam O'bi, Francis and the Lights, Garren Sean, Jordan Ware, Kanye West, Kaytranada, Lido, Peter Cottontale, Rascal, Stix, The Social Experiment
 Tyylilaji: hip hop, gospel
 Kesto: 57.14
 Levy-yhtiö: omakustanne
Listasijoitukset
  Yhdysvallat 8.
Chance the Rapperin muut julkaisut
| Acid Rap 2013 | Coloring Book 2016 | Merry Christmas Lil’ Mama 2016 |
Singlet albumilta Coloring Book
 ”Angels” Julkaistu: 27. lokakuuta 2015  ”No Problem” Julkaistu: 26. toukokuuta 2016  ”Summer Friends” Julkaistu: 17. elokuuta 2016
Coloring Book on chicagolaisen hip-hop artisti Chance the Rapperin kolmas mixtape, joka julkaistiin omakustanteena 13. toukokuuta 2016 ainoastaan Apple Musiciin, mutta se ilmestyi 27. toukokuuta 2016 muihin striimauspalveluihin. Albumilla vierailee monia tunnettuja artisteja, kuten muun muassa Kanye West, Justin Bieber tai 2 Chainz.
Albumi oli ensimmäinen, joka pääsi Billboard 200 -listalle pelkästään striimausten myötä, korkeimmillaan albumi oli kahdeksannella sijalla. Albumi voitti vuoden 2017 Grammy-palkintogaalassa palkinnon parhaasta rap-albumista.
Albumin nimeksi piti tulla Chance 3, mutta se muutettiin lopulta nykyiseksi Coloring Bookiksi, kannen suunnitteli Brandon Breaux, joka on suunnitellut myös Bennetin aiempien albumiensa kannet.
Taustaa

Edellisen Acid Rap -mixtapen julkaisun jälkeen Bennett muutti huvilaan Los Angelesiin, jossa hän meinasi menettää uskonsa kristinuskon Jumalaan, koska hän addiktoitui Xanax-lääkkeisiin. Bennett muutti lopulta takaisin Chicagoon tyttöystävänsä luokse ja pääsi eroon Xanaxista. Hän tuli taas uskoon ja he saivat lapsen, Kenslin. Hän ehti myös työskennellä vuonna 2016 Kanye Westin seitsemännen sooloalbumin The Life of Pablon parissa, hän vieraili kappaleella "Ultralight Beam".
Albumin julkaisupäivä paljastettiin The Jimmy Fallon Show -ohjelmassa 6. toukokuuta samalla kun Bennett esitti kappaleen "Blessings". Albumilta julkaistiin kolme singleä, "Summer Friends", "Angels" ja "No Problem".
Kappaleet

All We Got – 3.23 (feat. Chicago Children's Choir & Kanye West)
No Problem – 5.05 (feat. 2 Chainz & Lil Wayne)
Summer Friends – 4.50 (feat. Jeremih & Francis and the Lights)
D.R.A.M. Signs Special – 1.41 (feat. DRAM)
Blessings – 3.41 (feat. Jamila Woods)
Same Drugs – 4.17
Mixtape – 4.52 (feat. Lil Yachty & Young Thug)
Angels – 3.26 (feat. Saba)
Juke Jam – 3.39 (feat. Justin Bieber & Towkio)
All Night – 2.21 (feat. Knox Fortune)
How Great – 5.37 (feat. Jay Electronica & Nicole Steen)
Smoke Break – 3.46 (feat. Future)
Finish Line / Drown – 6.46 (feat. Eryn Allen Kane, Kirk Franklin, Noname & T-Pain)
Blessings (Reprise) – 3.50 (feat. Ty Dolla $ign, Raury, BJ the Chicago Kid & Anderson .Paak)
Arvostelut

Albumi sai paljon positiivista palautetta kriitikoita, he pitivät Bennetin tavasta sekoittaa gospelia ja hiphop-musiikkia keskenään. Musiikkisivusto Pitchfork antoi albumille "Best New Music" -tittelin;
Pitchfork: 9.1/10
Rolling Stone:
Daniel Winnik

| Daniel Winnik |
| --- | --- |

Henkilötiedot
Syntynyt: 6. maaliskuuta 1985 (ikä 39) Toronto, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  95 kg
Sarja:  National League A
Pelinumero:  26
Pelaajaura
Pääsarjaura:  2006–
Aik. seurat:  New Hampshiren yliopisto (NCAA) San Antonio Rampage (AHL) Phoenix Roadrunners (ECHL) Phoenix Coyotes (NHL) Colorado Avalanche (NHL) San Jose Sharks (NHL) Anaheim Ducks (NHL) Toronto Maple Leafs (NHL) Pittsburgh Penguins (NHL) Washington Capitals (NHL) Minnesota Wild (NHL) Genève-Servette HC (NL)
NHL-varaus:  265. varaus, 2004 Phoenix Coyotes
Daniel Spencer Winnik (s. 6. maaliskuuta 1985 Toronto, Ontario, Kanada) on kanadalainen uransa lopettanut jääkiekkoilija.
Pelaajaura

Kahden OPJHL-joukkue Wexford Raidersissa vietetyn kauden jälkeen Winnik siirtyi pelaamaan yliopistojääkiekkoa New Hampshiren yliopistossa. Sieltä Winnik varattiin NHL:ään numerolla 265. Pelattuaan kolmen vuoden sopimuksensa loppuun New Hampshiressä, Winnik allekirjoitti ensimmäisen NHL-sopimuksensa Phoenix Coyotesin kanssa 31. maaliskuuta 2006. Hän pelasi kaksi vuotta Coyotesin farmijoukkue San Antonio Rampagessa, AHL:ssä.
Ensimmäisenä kokonaisena ammattilaiskautenaan 2006–2007 Winnik pelasi 66 AHL-ottelua ja teki niissä 21 pistettä. Lisäksi hän pelasi viiden ottelun ajan ECHL-seura Phoenix RoadRunnersissa. Winnik teki NHL-debyyttinsä 4. lokakuuta 2007, jolloin hän teki myös ensimmäisen maalinsa 3–2-voitossa St. Louis Bluesia vastaan. Hän sai vakiinnutettua paikkansa Coyotesin kokoonpanossa jo ensimmäisellä kaudellaan.
Lupaavan NHL-uran alun jälkeen toisena kautenaan Winnik pelasi vain 49 ottelua, joissa teki seitsemän pistettä. Hän pelasi myös viisi ottelua San Antonio Rampagessa. 24. heinäkuuta 2009 Winnik allekirjoitti vuoden jatkosopimuksen Coyotesin kanssa. Hän teki kauden päätteeksi joukkueessa myös pudotuspelidebyyttinsä Detroit Red Wingsiä vastaan seitsemän ottelua kestäneessä sarjassa.
28. kesäkuuta Winnik kaupattiin Coyotesista Colorado Avalancheen, joka antoi tilalle neljännen kierroksen varausvuoron NHL:n varaustilaisuuteen 2012. 2. heinäkuuta Winnik allekirjoitti Avalanchen kanssa kahden vuoden sopimuksen.
Kaudella 2011–2012 viimeisenä mahdollisena vaihtopäivänä Avalanche kauppasi Winnikin San Jose Sharksiin yhdessä T.J. Galiardin sekä seitsemännen kierroksen varausoikeuden kanssa. Heidän tilalleen Sharks antoi Jamie McGinnin, Mike Conollyn sekä Michael Sgarbossan.
20. heinäkuuta 2012 Winnik allekirjoitti vapaana agenttina kahden vuoden sopimuksen Sharksin kanssa samassa divisioonassa pelaavan Anaheim Ducksin kanssa. Sopimuksen päätyttyä hän siirtyi 28. heinäkuuta 2014 yksivuotisella sopimuksella kotikaupunkinsa joukkueeseen Toronto Maple Leafsiin.
Tilastot

Käännös suomeksi
Daniela Romo

| Daniela Romo |
| --- | --- |

Henkilötiedot
Syntynyt: 27. elokuuta 1959 (ikä 65) México, Meksiko
Ammatti:  laulaja, näyttelijä
Muusikko
Aktiivisena:  1972–
Tyylilajit:  pop
Aiheesta muualla
www.danielaromo.com.mx
  [ Muokkaa Wikidatassa ] [ ohje ]  
Daniela Romo (oik. Teresa Presmanes Corona, s. 27. elokuuta 1959 México, Meksiko) on meksikolainen laulaja, televisiojuontaja ja näyttelijä. Daniela Romon albumeja on myyty noin 17 miljoonaa kappaletta ja hänet on palkittu sekä muusikkona että näyttelijänä.
Ura

Daniela Romo debytoi meksikolaisen kokoonpanon Los Hermanos Zavala taustalaulajana. Hän suuntautui teatteritaiteisiin ja aloitti opinnot Academia Andrésissa, minkä jälkeen hän opiskeli laulua Los Angelesissa Seth Riggsin johdolla. Näyttelijänuransa Romo aloitti puheteatterissa muun muassa teoksissa El soldadito de plomo, Pastoral navideño ja Ifigenia en Áulide. Televisiossa Romo näytteli ensi kerran 1978, jolloin hänellä oli rooli telenovelassa Ardiente secreto.
Daniela Romon debyyttialbumi Daniela Romo julkaistiin 1983, sen tuotti Danilo Vaona ja levy-yhtiö oli espanjalainen Hispavox. Daniela Romo kutsuttiin Chileen esiintymään Viña del Marin musiikkifestivaaleihin (Festival Internacional de la Canción de Viña del Mar), jossa hän duetoi laulaja-lauluntekijä José Luis Peralesin kanssa. Vuonna 1984 Romo esitti San Remon musiikkifestivaaleilla kappaleen "Yo no te pido la luna", joka on espanjankielinen versio italialaisesta sävellyksestä "Non voglio mica la luna". Romon tulkinta oli menestys, kuten alkuperäisversiokin. Seuraavana vuonna Romo esitti Tokiossa järjestetyillä festivaaleilla meksikolaisen Denisse de Kalafen sävellyksen "Es nuestro amor".
Daniela Romon näyttelijän ura jatkui televisiosarjoissa. Hän näytteli pääosan telenovelassa El camino secreto (1986) ja lauloi myös sen tunnuskappaleen "De Mí Enamórate", josta kehkeytyi yksi hänen uransa menestyksistä. 1980-luvun jälkeen Romo piti tauon televisiotöistä, kunnes hän 1995 näytteli pääroolin sarjassa Si Dios me quita la vida. 2000-luvulla Romo on näyttelyt televisiosarjoissa isoja sivuosia ja pääosia, lisäksi hän on näytellyt teatterituotannoissa.
Diskografia > Studioalbumit

Daniela Romo (1983)
Amor prohibido (1984)
Dueña de mi corazón (1985)
Mujer de todos, mujer de nadie (1986)
Gitana (1987)
Quiero amanecer con alguien (1989)
Amada más que nunca (1991)
De mil colores (1992)
La cita (1994)
Un nuevo amor (1996)
Me vuelves loca (1999)
Ave Fénix (2001)
Es la nostalgia (2005)
Sueños de Cabaret (2008)
Para soñar (2012)
La voz del corazón (2015)
Aiheesta muualla

The Latin Recording Academy: Daniela Romo
Black Dog

| ”Black Dog” Led Zeppelin |
| --- | --- | --- |

Singlen tiedot
 Albumilta: (Led Zeppelin IV)
 B-puoli: ”Misty Mountain Hop”
 Julkaistu: 2. joulukuuta 1971
 Formaatti: 7"-single
 Tekijä(t): Page/Plant/Jones
 Tuottaja(t): Jimmy Page
 Tyylilaji: hard rock, blues rock
 Kesto: 04.54
 Levy-yhtiö: Atlantic Records
Listasijoitukset
  6. (22. helmikuuta 1972)    9. (GoSet, 26. helmikuuta 1972)    10.    11. (1972)    15. (1972)    18.     20. (22. tammikuuta 1972)    22. (viikko 4/1972)
Led Zeppelinin muut singlet
| ”Immigrant Song” 1970 | ”Black Dog” 1971 | ”Rock and Roll” 1972 |
Musiikkinäyte
Alle 10%:n ääninäyte kappaleesta.
Äänitiedostojen kuunteluohjeet
Black Dog on rockyhtye Led Zeppelinin kuuluisimpia kappaleita. Se julkaistiin vuonna 1971 yhtyeen neljännellä albumilla, josta yleisimmin käytetään nimeä Led Zeppelin IV.
Kappaleen synty

Kappale syntyi, kun yhtye oli äänittämässä Led Zeppelin IV -levyä Englannissa Headley Grange -studiossa. Nimen innoittaja oli studiossa vaelteleva nimetön musta koira. Jones on myös todennut kappaleen teosta, että halusi tehdä kappaleen, jota ei voisi tanssia perinteisessä mielessä.  Kappaleen nimellä ei ole yhteyttä sanoitukseen, jossa kerrotaan epätoivoisesta rakkaudenkaipuusta naista kohtaan ja siitä seuraavasta onnellisuudesta. Kappaleen äänityksissä Robert Plantin laulu saatiin äänitettyä kahdella keralla. Hän on myös sanonut sen olevan yksi muistettavimmista laulukerroistaan.
Yhtyeen basisti John Paul Jones keksi kappaleen kitarariffin kuunnellessaan kuuluisan bluesmuusikko Muddy Watersin Electric Mud -nimistä albumia.
Kappaleesta soitettiin uudistettu versio vuoden 1995 kiertueella.
Kappaleet

A-puoli
Black Dog – 4.54 (säv. Jimmy Page/Robert Plant/John Paul Jones)
B-puoli
Misty Mountain Hop – 4.38 (säv. Page/Plant/Jones)
Venezuelan painoksessa ”Misty Mountain Hopin” tilalla: Rock and Roll – 4.24 (säv. Page/Plant/Jones/John Bonham)
Vastaanotto

”Black Dogin” singlejulkaisu menestyi monissa maissa, esimerkiksi Sveitsissä se nousi listan sijalle 6. Se menestyi myös Yhdysvalloissa sijoittuen Billboardin listalla 15. sijalle ja 9. sijalle Australian listalla.
Yhdysvaltalainen Rolling Stone -musiikkilehti nimesi kappaleen The 500 Greatest Songs of All Time -listallaan kappaleen sijalle 294.
Coverit

Muun muassa John Farnham ja Tony Levin ovat tehneet omat versionsa kappaleesta.
Kristian Viding

Kristian Viding (s. 1980/1 Helsinki) on suomalainen kansalaisvaikuttaja. Hän asettui ehdolle Suomen Sisun puheenjohtajaksi syksyllä 2022 ja tuli valituksi.
Viding on toiminut myös Suomen Sisun Uudenmaan piiripäällikkönä ja järjestön esikunnassa valistusjohtajana. Lisäksi hän on istunut Kiuas Kustannuksen hallituksessa. Viding on työskennellyt taksiyrittäjänä ja luonnehtinut itseään liberaaliksi oikeistolaiseksi. Hän oli ehdolla Suomen Sisun puheenjohtajaksi jo vuonna 2019. Viding liittyi vuonna 2007 kokoomukseen ja ryhtyi Wille Rydmanin aktiiviseksi tukijaksi. Hän oli Rydmanin tukija myös tämän tullessa valituksi Kokoomusnuorten puheenjohtajaksi vuonna 2010. Viding on kuvannut valinnan muuttaneen nuorisojärjestön suuntaa hänelle mieluisasti oikeistolaisemmaksi. Suomen Sisussa Viding eteni järjestön sisäiseksi tiedotus- ja viestintävastaavaksi.
Kokoomuksen jälkeen Viding on vaikuttanut perussuomalaisissa.
Claudius jumala ja hänen vaimonsa Messalina

| Claudius jumala ja hänen vaimonsa Messalina> Claudius the god and his wife Messalina.Alkuperäisteos |
| --- | --- |
Kirjailija:  Robert Graves
Kieli:  Englanti
Genre:  historiallinen romaani
Kustantaja:  Arthur Baker
Julkaistu:  1934
Suomennos
Suomentaja:  Frithiof J. Pennanen
Kustantaja:  WSOY
Julkaistu:  1936

Edeltävä:  Minä, Claudius
Löydä lisää kirjojaKirjallisuuden teemasivulta
Claudius jumala ja hänen vaimonsa Messalina (engl. Claudius the god and his wife Messalina) on Robert Gravesin vuonna 1934 ilmestynyt historiallinen romaani. Teos on jatkoa samana vuonna ilmestyneelle romaanille Minä, Claudius. Se ilmestyi Frithiof J. Pennasen suomennoksena vuonna 1936.
Yhdessä edeltäjänsä kanssa Claudius jumala on yksi tunnetuimpia Gravesin teoksia. BBC on tuottanut molempiin teoksiin pohjautuvan menestyksekkään televisiosarjan Minä, Claudius.
Romaanin otsikko

Teokseen viitataan usein lyhyellä nimellä Claudius jumala, jossa muodossa otsikko esiintyy myös kirjan kansipaperissa. Kirjan nimiösivulla ilmaistu täysi otsikko alanimikkeineen on Claudius jumala ja hänen vaimonsa Messalina : Rooman keisarin Tiberius Claudius Caesarin, (joka syntyi vuonna 10 e.Kr. ja kuoli A. D. 54) vaivalloinen hallitus hänen itsensä kuvaamana ynnä hänen murhansa surkean kuuluisan Agrippinan (keisari Neron äidin) käden kautta ja hänen sen jälkeen tapahtunut jumalaksi julistamisensa muiden kuvaamina (engl. Claudius the god and his wife Messalina : the troublesome reign of Tiberius Claudius Caesar, Emperor of the Romans (born 10 B.C., died A.D. 54), as described by himself, also his murder at the hands of the notorious Agrippina (mother of the Emperor Nero) and his subsequent deification, as described by others).
Tarina

Kirja on toinen osa Rooman keisari Claudiuksen fiktiivistä omaelämäkertaa. Minäkertoja-muotoisessa tarinassa kuvataan Claudiuksen aikaa keisarina alkaen hänen valtaannousustaan vuonna 41 ja päätyen hänen kuolemaansa vuoteen 54. Kirjan lopussa on kolme kertomusta Claudiuksen kuolemasta kirjoittajinaan kuuluisat antiikin Rooman aikalaishistorioitsijat Suetonius, Tacitus ja Dion Kassios sekä Senecan satiiri Claudiuksen kurpitsoituminen (Apokolokyntosis).
Tarinan keskeisiä tapahtumia ovat Claudiuksen pyrkimykset korjata edellisen keisarin Caligulan virheitä ja hänen ystävyytensä Juudean kuninkaan Herodes Agrippan kanssa, pitkällisen yrittämisen jälkeen onnistunut Britannian valloitus osaksi Rooman keisarikuntaa sekä Claudiuksen avioliitot ensin Messalinan ja myöhemmin keisari Neron äidin Agrippinan kanssa.
Historiallinen tarkkuus

Robert Graves toteaa kirjan alussa tekijän huomautuksena, että jotkut Minä, Claudius -romaanin arvostelijoista ovat uskoneet kirjailijan käyttäneen lähteenään ainoastaan Tacituksen Annaaleja ja Suetoniuksen Kaksitoista Caesaria -teosta. Kirjailijan mukaan molempien romaanien lähdeteosten määrä on kuitenkin huomattavasti monipuolisempi käsittäen muun muassa Dion Kassioksen, Pliniuksen, Varron, Senecan ja itse Claudiuksen tekstejä sekä apokryfiset Nikodemuksen evankeliumi ja Jaakobin evankeliumi. Gravesin mukaan kaikki romaaneissa esiintyvät henkilöt ovat todellisia ja vain hyvin harvoilla romaanien tapahtumista ei ole uskottavaa historiallista tukea.
Aiheesta muualla

Claudius jumala ja hänen vaimonsa Messalina Kirjasampo-verkkosivulla
Krista Hannula

Krista Hannula on suomalainen elokuvakäsikirjoittaja, ohjaaja, tuottaja ja näyttelijä. Hän on osakkaana vuonna 2018 perustetussa Character House -tuotantoyhtiössä. Hän on opiskellut Aalto-yliopiston elokuvataiteen laitoksella elokuva- ja tv-käsikirjoitusta.
Hannula on toiminut tuottajana ja käsikirjoittajana kokoillan elokuvissa  Äpärä (2016), Äiti (2019) ja tuottajana Luottomies -elokuvassa ”ALL IN” (2024). Hän on ohjannut Ylen ja Character House sarjan TerapiaTreffit kaudet 1. ja 2. sekä käsikirjoittanut useita lyhytelokuvia, joista osan on myös ohjannut. Hannula näytteli naispääosaa lyhytelokuvassa Sometimes We Swim, joka palkittiin New Yorkissa Nordic International Film Festival -elokuvafestivaalin kunniamaininnalla 2019.
Aiheesta muualla

Krista Hannula Internet Movie Databasessa. (englanniksi)
Cibo Matto

Cibo Matto oli yhdysvaltalainen yhtye. Sen perustivat kaksi japanilaista ekspatriaattia Yuka Honda ja Miho Hatori New Yorkissa vuonna 1994. Honda sävelsi yhtyeen kappaleet käyttäen syntetisaattoreita, kitaraa ja sampleria, Hatori kirjoitti sanoitukset ja lauloi tai räppäsi. Myöhemmin yhtyeessä soittivat myös Sean Lennon, Timo Ellis ja Duma Love. Cibo Matto hajosi kaksi albumia julkaistuaan vuonna 2001.
Cibo Matto yhdisteli musiikissaan muun muassa hip-hopia, rockia, jazzia ja bossa novaa. Nimi Cibo Matto on italiaa ja tarkoittaa "hullua ruokaa". Yhtye tulikin tunnetuksi ruoka-aiheisilla sanoituksillaan.
Cibo Matto on esiintynyt myös Buffy vampyyrintappaja -televisiosarjassa.
Diskografia > Albumit

Viva! La Woman (1996)
Stereo ★ Type A (1999)
Diskografia > EP:t

Cibo Matto (1995)
Super Relax (1997)
Diskografia > Singlet

Birthday Cake (1995)
Know Your Chicken (1996)
Working for Vacation (1999)
Moonchild (1999)
Spoon (1999)
Diskografia > Kokoelmat

Pom Pom: The Essential Cibo Matto (2007)
Aiheesta muualla

Cibo Matto Warner Bros Recordsin sivuilla (Arkistoitu – Internet Archive)
Cibo Matton MySpace-sivu
Cibo Matto All Music Guidessa
Cibo Matto Discogsissa
Kozak Mamai

Kozak Mamaita esittävä maalaus jostain 1800- ja 1900 -lukujen vaihteesta
Kozak Mamai (ukr. Козак Мамай, myös Kasakka Mamai) on Ukrainan kansallinen henkilöitymä. Hän ei niinkään esitä ketään tiettyä kasakkaa, vaan kollektiivisesti kaikkia Ukrainan alueella vaikuttaneita kasakoita. Kozak Mamai on peräisin ukrainalaisista kansantaruista, ja hänen katsotaan olevan viisas filosofi, joka tuntee niin sotaa kuin taidettakin. Hän on samanaikaisesti sekä urhoollinen soturi että rauhallinen muusikko. Toisinaan hänen uskotaan olevan myös parantaja. Kozak Mamain nimen Mamai-osa katsotaan olevan vanha tasangoilla  käytetty sana vanhemmasta toverista, joka on yhteisössään johtavassa asemassa.
Kozak Mamai on myös suosittu aihe ukrainalaisessa kuvataiteessa aina 1600-luvulta alkaen ja häntä on käytetty symboloimaan Ukrainan kasakoita. Maalauksissa hänet kuvataan usein polttamassa piippua ja soittamassa banduraa. Hänen seurassaan oleva hevonen on satuloitu ja hänen aseensa on usein asetettu puuta vasten.
Kozak Mamaille on omistettu useita muistomerkkejä ympäri Ukrainaa. Tällaisia julkisia muistomerkkejä sijaitsee mm. Kiovassa, Kryvyi Rih’issä, Kramatorskissa ja Zaporižžjassa.
Vuonna 2003 sai ensi-iltansa Oles Saninin ohjaama elokuva Mamai, joka kertoo Kozak Mamaista, joka rakastuu tataarityttöön nimeltä Omai.
Galleria

Kozak Mamai kuvattuna vuonna 1997 lyödyssä muistorahassa
Kozak Mamaita ja hänen hevostaan esittävä patsas Kiovassa
Kozak Mamai kuvattuna Nytšyporivkan vaakunassa
Kristian Vasilev

| Kristian Vasilev |
| --- | --- |

Henkilötiedot
Syntynyt: 18. marraskuuta 1991 (ikä 32) Plovdiv, Bulgaria
Uran tiedot
Pituus:  197 cm
Paino:  97 kg
Laji:  soutu
| Mitalit> Miesten soutu.Maa:   Bulgaria.EM-kilpailut  | Mitalit> Miesten soutu.Maa:   Bulgaria.EM-kilpailut  | Mitalit> Miesten soutu.Maa:   Bulgaria.EM-kilpailut  | Miesten soutu> Maa:   Bulgaria. |
| --- | --- | --- | --- |
|  Pronssia | Oberschleißheim 2022 | yksikkö |  |
Kristian Vasilev (bulg. Кристиан Василев; s. 18. marraskuuta 1991 Plovdiv, Bulgaria) on bulgarialainen soutaja. Hän kilpaili vuoden 2016 kesäolympialaisissa sijoittuen yhdeksänneksi miesten pariairokaksikossa yhdessä Georgi Božilovin kanssa.
Vasilev saavutti yksikössä EM-pronssia Oberschleißheimissa 2022 ja oli samassa veneluokassa EM-kilpailuissa viides 2023 ja kuudes 2020. Hän sijoittui pariairokaksikossa kuudenneksi MM-kilpailuissa 2014 sekä viidenneksi EM-kilpailuissa 2015 ja 2017.